**Ministru kabineta noteikumu projekta “Grozījumi Ministru kabineta 2015. gada 3. februāra noteikumos Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Ministru kabineta 2015. gada 3. februāra noteikumos Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” sagatavoti, lai nodrošinātu atbalsta piešķiršanu 2019. gadā kredītprocentu dzēšanai lauksaimniecības un lauksaimniecības produktu pārstrādes jomā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta 3.1 un ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015. gada 3. februāra noteikumi Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – noteikumi Nr. 59) nosaka kārtību, kādā piešķir valsts un Eiropas Savienības atbalstu, kā arī atbalsta piešķiršanas kritērijus un atbalsta apmēru 2018. gadam.Lai nodrošinātu atbalstu arī 2019. gadā saskaņā ar noteikumiem Nr. 59, nepieciešams izdarīt grozījumus, noteikumu Nr.59 3. punktā noteikto finansējuma periodu no 2018. gada nomainot uz 2019. gadu, par kuru tiks sniegts atbalsts (noteikumu projekta 1. punkts).Pašlaik noteikumi Nr.59 paredz atbalstu lauksaimniecības produktu pārstrādei tikai komersantiem. Lai uz atbalstu būtu iespēja pretendēt arī pārējiem lauksaimniecības produktu pārstrādātājiem, nepieciešams precizēt noteikumu Nr.59 3.1.1. apakšpunkta ievaddaļu, IV nodaļas nosaukumu, 33. punkta ievaddaļu, kā arī 34., 34.1, 34.2 un 34.3 punktu.Lauksaimniecības produktu pārstrāde ir jebkura darbība, ko veic ar lauksaimniecības produktu, tās rezultātā iegūstot citu produktu, kas arī ir lauksaimniecības produkts, izņemot lauku saimniecībā veiktas darbības, kas vajadzīgas, lai dzīvnieku vai augu produktu sagatavotu pirmajai pārdošanai.Projekta 2., 9., 10. un 11. punktā noteikts, ka atbalsts paredzēts visiem atbalsta pretendentiem, kas nodarbojas ar lauksaimniecības produktu pārstrādi, ne tikai komersantiem.Projekta 3. punktā izdarīts tehnisks precizējums, kur tiek noteikts, ka lēmuma pieņemšanas brīdis ir valsts atbalsta piešķiršanas brīdis.Noteikumu projekta 4. un 5. punktā izdarīti tehniski precizējumi un punkts papildināts ar atsaucēm uz 13.1.2. un 13.1.4. apakšpunktu, paredzot piešķirt atbalstu saskaņā ar Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – regula Nr. 1408/2013), kā arī precizēta atsauce, aizstājot regulas Nr.1408/2013 3.panta 2.punktu ar 3.a punktu, jo saskaņā ar Komisijas 2019. gada 21. februāra Regulu 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē, atbalstu turpmāk plānots piešķirt saskaņā ar 3.panta 3.a punktu.Ir nepieciešams precizēt noteikumu Nr. 59 18.10. un 19.5. apakšpunktu, jo Ministru kabineta 2015. gada 29. septembra noteikumi Nr. 557 “*De minimis* atbalsta uzskaites un piešķiršanas kārtība lauksaimniecības nozarē” zaudē spēku un tos aizstāj Ministru kabineta 2018. gada 21. novembra noteikumi Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”, kas stāsies spēkā 2019. gada 1. jūlijā. Projekta 6. un 8. punktā paredzēts grozīt atsauci uz Ministru kabineta 2018. gada 21. novembra noteikumiem Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”.Projekta 7. punkts papildināts ar prasību bankas izziņā norādīt informāciju par līgumā piešķirto aizdevuma summu, lai mazinātu administratīvo slogu atbalsta saņēmējam un atbalsta pretendentam.Projekta 12. punkts ietver tehnisku precizējumu, paredzot to, ka šis punkts attiecas tikai uz pretendentu, kas nodarbojas ar lauksaimniecības produktu pārstrādi. Precizējums izdarīts, ņemot vērā Lauku atbalsta dienesta ieteikumus, lai nodrošinātu nepārprotamu atbalsta piešķiršanas procesu.Lai mazinātu Lauku atbalsta dienesta administratīvo slogu, noteikumu projekta 13.punktā paredzēts svītrot prasību, kurā noteikts, ka, piešķirot atbalstu, jāvērtē noteikumu Nr.59 36.2 punktā noteiktās prasības īstermiņa atbalstam, jo Eiropas Komisijas normatīvie akti to neparedz.Noteikumu projekta 14. punkts (noteikumu Nr. 59 43.4.5.apakšpunkts) ietver tehnisku precizējumu attiecībā uz zinātnes projektu, kas īstenots jau iepriekšējā gadā, kā arī paredz nosacījumus jaunam zinātnes projektam.Noteikumu projekta 15. punktā precizēts 2019. gadā īstenojamo zinātnes pētījumu projektu saraksts, jo noteikumu Nr.59 44.2. apakšpunktā patlaban minēti zinātnes projekti, kas tika īstenoti 2018. gadā. Noteikumu projekta 16. punktā precizēti nosacījumi atbalsta saņēmējiem ar prasībām, kas attiecas uz šo noteikumu 43.1., 43.2. un 43.3. apakšpunktā minēto atbalstu.Noteikumu projekta 17. punktā noteikumi Nr. 59 tiek papildināti ar 45.12. apakšpunktu, paredzot jaunu atbalsta saņēmēju.Noteikumu projekta 18. punkts paredz jaunu 45.1 punktu ar prasību 43.4. apakšpunktā minētā atbalsta saņemšanai. Noteikumu projekta 19.punktā ietverts grozījums, kas precizē (49.punkts) iesniegumu iesniegšanas termiņu, kā arī paredz to, ka atbalsta pretendents iesniegumam pievieno izdevumu tāmi.Projekta 20.punkts paredz svītrot 49.1punktu, jo 2019. gadā iesniegumu iesniegšanas termiņš lauksaimniecības zinātnes projektiem un materiāli tehniskajai bāzei plānots līdz 20. jūnijam visiem atbalsta pretendentiem.Ar noteikumu projekta 21. punktu ietverts jauns 50.1punkts, kurā noteikta prasība pretendentam par izmaiņām izdevumu tāmē paziņot Zemkopības ministrijas atbildīgajam departamentam vismaz 10 darbdienas pirms plānoto darbību uzsākšanas.Pēc Lauku atbalsta dienesta ierosinājuma ar noteikumu projekta 22. un 23. punktu noteikts cits iesniegumu izvērtēšanas termiņš – nevis mēneša laikā no iesniegšanas brīža, kā tas noteikts spēkā esošajos noteikumos Nr.59, bet gan mēneša laikā pēc iesnieguma iesniegšanas termiņa beigām.Projekta 24. un 25. punktā izdarīti tehniski precizējumi, precizēti atbilstoši noteikumu Nr.59 5. un 6. pielikuma nosaukumi, jo atbalsts turpmāk tiek paredzēts visiem lauksaimniecības produktu pārstrādātājiem, nevis tikai lauksaimniecības produktu pārstrādes komersantiem. Noteikumu Nr.59 7.pielikumā (projekta 26. punkts) pievienots saraksts ar informāciju par lauksaimniecības zinātnes projektu nosaukumiem, darba uzdevumiem, finansējumu izpildītāju un atbildīgo Zemkopības ministrijas departamentu. 2018. gadā ar kopējo finansējumu 954 605 *euro* tika turpināti 20 lauksaimniecības zinātnes projekti (ar kopējo finansējumu 728 587 *euro*) un no jauna uzsākti 10 lauksaimniecības zinātnes projekti (ar kopējo finansējumu 226 018 *euro*). Projekts paredz, ka 2019. gadā ar kopējo finansējumu 954 905 *euro* tiks turpināti iepriekšējos gados uzsāktie 20 lauksaimniecības zinātnes projekti (ar kopējo finansējumu 661 411 *euro*) un no jauna tiks uzsākti 11 lauksaimniecības zinātnes projekti (ar kopējo finansējumu 293 494 *euro*). Zinātniskajām institūcijām paredzētajam atbalstam ar pētījumu un laboratorisko analīžu veikšanu saistītās materiālās bāzes pilnveidošanai izvērtēta demarkācija ar darbības programmas “Izaugsme un nodarbinātība” 1.prioritārā virziena specifiskā atbalsta mērķa (turpmāk – SAM) 1.1.1. “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākumu “Praktiskas ievirzes pētījumi”, 1.1.1.2. pasākumu “Pēcdoktorantūras pētniecības atbalsts” un SAM 1.2.1. “Palielināt privātā sektora investīcijas P&A” 1.2.1.1. pasākumu “Atbalsts jaunu produktu tehnoloģiju izstrādei kompetences centru ietvaros”, un paredzētie atbalsta pasākumi nepārklājas.Noteikumu projekta 27. un 28. punktā precizēta noteikumu Nr. 59 9. pielikumā iekļautā pētījumu izmaksu tāme, kuras 3.4. apakšpunktā paredzētās izmaksas papildinātas ar transporta izmaksām, savukārt 3.6. apakšpunktā noteikts, ka paredzētās izmaksas nedrīkst pārsniegt 15% no kopējām projekta izmaksām. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi, zvejniecību un zvejas apstrādi un lauksaimniecības pakalpojumu kooperatīvās sabiedrības – kopā aptuveni 1000 valsts atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Lai sekmētu Eiropas Savienības struktūrfondu finansēto projektu īstenošanu un lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem nodrošinātu ilgtermiņa investīcijas ar atbilstošām aizdevumu likmēm, papildus ir jāparedz atbalsts kredītprocentu daļējai dzēšanai. Tādējādi tiks mazināts finansiālais slogs uzņēmumiem, kas maksā kredītprocentus par aizdevumu.Uzņēmumos lieli līdzekļi tiek novirzīti aizdevumu atmaksai, bet tos varētu izmantot efektīvāk, novirzot investīcijām efektivitātes palielināšanai un jaunu darbavietu radīšanai.Šī iemesla dēļ ir nepieciešams atbalsts kredītprocentu daļējai dzēšanai lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem, jo tā tiktu veicināta uzņēmumu efektivitāte un nodrošināta arī turpmāka investīciju ieplūšana uzņēmumos.Atbalsts lauksaimniecībā izmantojamiem zinātnes pētījumiem un ar pētījumu un laboratorisko analīžu veikšanu saistītās materiālās bāzes pilnveidošanai nepieciešams, lai nodrošinātu efektīvāku lauksaimniecības produkcijas ražošanu – izturīgāku šķirņu selekcionēšanu, nepieciešamo barības vielu izpēti un slimību apkarošanu. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 6800000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6800000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 10000000 | 0 | 0 | 0 | 0 | 0 | 0 |
| 2.1. valsts pamatbudžets | 10000000 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | –3200000 | 0 | 0 | 0 | 0 | 0 | 0 |
| 3.1. valsts pamatbudžets | –3200000 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pasākumam M04 2019. gadā budžetā ir plānoti 75 259 779 *euro* sabiedriskajam finansējumam. No šī finansējuma kredītprocentu daļējai dzēšanai 2019. gadā plānots izmaksāt 10 000 000 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
| 8. Cita informācija | Atbalsts kredītprocentu daļējai dzēšanai un investīcijām materiālās bāzes pilnveidošanai 10 000 000 *euro* apmērā 2019. gadā tiks izmaksāts no Zemkopības ministrijas budžeta programmas 65.00.00. „Eiropas Lauksaimniecības fonda lauku attīstībai (ELFLA) projektu un pasākumu īstenošana” apakšprogrammas 65.08.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)” 2019. gadam piešķirtā finansējuma Latvijas Lauku attīstības programmas 2014.–2020. gadam pasākumā M04 “Ieguldījumi fiziskajos aktīvos”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013. gada 18. decembra Regula (EK) Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352); Komisijas 2019. gada 21. februāra Regula 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2019. gada 22. februārī, Nr. L 51). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013. gada 18. decembra Regula (EK) Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas Regula Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML));Komisijas 2019. gada 21. februāra Regula 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2019. gada 22. februārī, Nr. L 51) (turpmāk – Komisijas regula 2019/316). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr. 1408/2013 2. panta 2.punkts | Noteikumu projekta 4. punkts  | Komisijas regulas Nr. 1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas 2019/316 1. panta 2. punktā izteiktā 3. panta 3.a punkts | Noteikumu projekta 4. punkts | Komisijas regulas 2019/316 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas 2019/316 1. panta 2. punktā izteiktā 3. panta 3.a punkts | Noteikumu projekta 5. punkts | Komisijas regulas 2019/316 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts lauksaimnieku nevalstiskajām organizācijām ir nosūtīts elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimnieku Organizāciju sadarbības padome, Latvijas Lauksaimniecības kooperatīvu asociācija un biedrība „Zemnieku saeima”. |
| 3. | Sabiedrības līdzdalības rezultāti | Noteikumu projekts ir saskaņots ar Lauksaimnieku Organizāciju sadarbības padomi, Latvijas Lauksaimniecības kooperatīvu asociāciju, biedrību „Zemnieku saeima” un Latvijas pārtikas uzņēmumu federāciju. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs K. Gerhards

Voiče 67027121

Linda.Voice@zm.gov.lv